**RÁMCOVÁ DOHODA**

uzatvorená podľa ustanovení § 409 zákona č.513/1991 Z. z. v znení neskorších predpisov (Obchodný zákonník) a ustanovení zákona č.343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len *“zmluva“)* medzi nasledovnými zmluvnými stranami:

**Článok I**

**Zmluvné strany**

* 1. **Kupujúci:**

Názov: Psychiatrická nemocnica Philippa Pinela Pezinok

Sídlo: Malacká cesta 63, 902 18 Pezinok

Zastúpený: Ing. Martin Hromádka, PhD.

IČO: 30801397

DIČ: 2022140483

IČ DPH: neplatca DPH

Bankové spojenie: Štátna pokladnica

IBAN: SK46 8180 0000 0070 0028 6717

BIC: SPSRSKBA

Zriadená Ministerstvom zdravotníctva Slovenskej republiky Zriaďovacou listinou č. 03472-21/2006-SP podľa ustanovenia § 21 ods. 5 písm. b) zákona č.523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov ako štátna príspevková organizácia s právnou subjektivitou

(ďalej len „kupujúci“)

a

* 1. **Predávajúci:**

Názov (obchodné meno):

Sídlo:

Prevádzka:

Zastúpený:

IČO:

DIČ:

IČ DPH:

IBAN:

BIC:

Tel./e-mail:

(ďalej len *„predávajúci“*)

(spolu aj ako *„zmluvné strany“*)

**Článok II**

**Preambula**

* 1. Táto zmluva sa uzatvára ako výsledok verejného obstarávania v zmysle zákona č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“), na zmluvné obdobie .........mesiacov.
  2. Účelom tejto zmluvy je zabezpečiť podmienky dodávok dohodnutého tovaru kupujúcemu v sortimente uvedenom v čl. III, ods. 3.1. tejto zmluvy, a to za účelom dosiahnutia riadneho a včasného poskytovania stravovacích služieb pacientom a zamestnancom kupujúceho.

**Článok III**

**Predmet zmluvy**

* 1. Predmetom tejto zmluvy je záväzok predávajúceho dodať kupujúcemu na základe jeho osobitných objednávok / čiastkových kúpnych zmlúv tovar – potraviny: časť „Ovocie a zelenina“ (dovoz, naloženie a vyloženie predmetu zmluvy v kvalite podľa platných noriem do skladu potravín) “ ponúkaný predávajúcim, uvedený v Prílohe č.1 tejto zmluvy (ďalej len „potraviny“ alebo „tovar“) a previesť na kupujúceho vlastnícke právo k potravinám a záväzok kupujúceho prevziať potraviny dodané na základe osobitnej objednávky do svojho vlastníctva a zaplatiť predávajúcemu dojednanú kúpnu cenu, a to všetko za podmienok uvedených v tejto Zmluve (ďalej len „predmet zmluvy“).

**Článok IV**

**Objednávka a jej akceptácia**

4.1. Zmluvné strany sa dohodli, že v prípade ak čiastková kúpna zmluva nebude mať podobu osobitnej písomnej zmluvy uzatvorenej medzi zmluvnými stranami, ako dôkaz uzatvorenia čiastkovej kúpnej zmluvy bude slúžiť akceptovanie objednávky na tovar zaslanej kupujúcim predávajúcemu (ďalej len ako „Objednávka“), podľa ods. 4.4 tejto zmluvy.

4.2. Objednávka bude zaslaná v elektronickej podobe na elektronickú adresu predávajúceho uvedenú v záhlaví tejto zmluve.

4.3. Objednávka bude obsahovať najmä:

- identifikáciu predávajúceho a kupujúceho,

- číslo objednávky a dátum jej vystavenia,

* druh a množstvo objednaného tovaru,

- dodacie podmienky, t.j. lehotu dodania tovaru a miesto dodania tovaru, ak je táto iná ako dodacia lehota podľa čl. V, ods. 5.4 tejto zmluvy,

* osobitné podmienky či požiadavky k samotnej dodávke tovaru a iné poznámky.

4.4. Okamihom doručenia objednávky predávajúcemu sa považuje objednávka kupujúceho za akceptovanú za podmienok v nej uvedených, pokiaľ predávajúci objednávku bez zbytočného odkladu (t.j. do 4 hodín) zo závažných dôvodov písomne a vopred neodmietne. Postačuje aj odmietnutie zaslané v elektronickej podobe na elektronickú adresu kupujúceho uvedenú v záhlaví tejto zmluve alebo na elektronickú adresu kupujúceho, z ktorej bola objednávka odoslaná.

**V**

**Dodacie podmienky**

* 1. Predávajúci sa zaväzuje dodávať potraviny do odberného miesta kupujúceho v objednanej kvalite v najvyššej akosti, množstve a čase podľa potrieb alebo objednávok kupujúceho a zabezpečiť pre kupujúceho distribučné služby. Distribučné služby sa uskutočňujú v súlade s platnými všeobecne záväznými predpismi a v kvalite podľa technických podmienok prevozu potravín v súlade s Potravinovým kódexom. Objednávka bude zadaná kupujúcim písomne na adresu predávajúceho uvedenú v záhlaví tejto zmluvy a predávajúci sa zaväzuje dodať potraviny bezodkladne, podľa požiadavky určenej v objednávke.
  2. Dodané potraviny musia byť zabalené v hygienicky nezávadnom prepravnom balení s vyznačením doby spotreby. V prípade, že dátum spotreby nie je možné uviesť na obale dodávaných potravín, je predávajúci povinný uviesť dátum spotreby dodaných potravín v dodacom liste. Dodané potraviny musia byť dodávané v nepoškodených obaloch, bez pachov a plesní, s exspiračnou lehotou v zmysle čl. VIII ods. 8.3. tejto zmluvy a s vyznačenou gramážou (hmotnosťou) na obale, resp. na dodacom liste.
  3. Pri dodávke Potravín Predávajúci predloží spolu s potravinami zoznam látok vyvolávajúcich alergiu vzťahujúcich sa na Potraviny a doklad o krajine pôvodu, uvedie dovozcu a ďalšie náležitosti podľa príslušných právnych predpisov.
  4. Potravinárske výrobky je predávajúci povinný dodávať dva krát týždenne, a vždy v pondelok a stredu, v čase od 07:00 hod do 14:00, do miesta dodania, ktorým je sídlo kupujúceho uvedené v záhlaví tejto zmluvy. Dodávka potravín je splnená prevzatím dodávky a podpísaním dodacieho listu.
  5. Kontaktnou osobou kupujúceho je: Bc. Lydia Sílešová, [silesova@pnpp.sk](mailto:silesova@pnpp.sk), 033 / 6482 278
  6. Kontaktnou osobou predávajúceho je:
  7. Kupujúci je zodpovedný za riadne prebratie a fyzickú kontrolu tovaru - potravín. Fyzická kontrola potravín sa týka najmä: overenia nepoškodenia obalu tovaru, dátumu minimálnej trvanlivosti resp. dátumu spotreby tovaru, označenia tovaru v súlade s platnou legislatívou, súladu sortimentu dodaného tovaru s objednávkou tovaru, množstva tovaru, pachových vlastností tovaru. Po fyzickej kontrole dodaného tovaru kupujúci potvrdí prevzatie tovaru na dodacom liste.
  8. V prípade, že na základe fyzickej kontroly pri dodaní tovaru kupujúci zistí nezrovnalosti, chyby a vady tovaru, resp. jeho nesúlad s objednávkou, tovar nepreberie a vystaví protokol o zistení nezrovnalostí. Predávajúci je povinný na vlastné náklady dodať obratom požadovaný tovar, prípadne oznámiť kupujúcemu najneskôr do nasledujúceho dňa neschopnosť dodať tovar. Reklamáciu technických podmienok dodávky potravín uplatní kupujúci písomnou formou u predávajúceho najneskôr do 30 dní odo dňa dodania reklamovaného tovaru. Reklamácia má odkladný účinok na splatnosť faktúry. Predávajúci je povinný reklamáciu prešetriť a najneskôr do 15 dní odo dňa obdržania reklamácie písomne oznámiť kupujúcemu, ktorý podal reklamáciu, výsledok šetrenia. Ak bola reklamácia oprávnená, je predávajúci povinný okamžite zjednať nápravu.
  9. Kupujúci je povinný umožniť predávajúcemu prístup k miestam dodania za účelom dodania tovaru.
  10. Ak kupujúci zistí, že dopravné prostriedky, ktorými sa zabezpečuje preprava tovaru alebo jeho podstatná chladiaca časť zariadenia je poškodená alebo nefunkčná, vyzve predávajúceho na jeho opravu resp. výmenu. V prípade, ak daná porucha mala vplyv na kvalitu dodávky potravín, postupuje sa podľa ods. 5.8. tohto článku zmluvy.
  11. Predávajúci sa zaväzuje, že tovar bude dodaný spolu so všetkou dokumentáciou požadovanou platnými právnymi predpismi a/alebo technickými normami pre uvedenie tovaru do prevádzky v Slovenskej republike, ako aj ostatnou dokumentáciou potrebnou pre používanie a údržbu tovaru, dokumentáciou potrebnou pre uplatnenie nárokov z vád tovaru a ostatnou dokumentáciou, ktorá sa obvykle s tovarom takéhoto druhu dodáva, najmä avšak nie výlučne:

a) zloženie v slovenskom jazyku,

b) vyhláseniami o zhode alebo iných obdobných dokumentov, ktorými je schválené uvedenie tovaru do obehu a jeho užívanie v zmysle príslušných právnych predpisov na území Slovenskej republiky,

c) dokladmi preukazujúcimi nadobudnutie licencie, alebo iného práva duševného vlastníctva v prípade, že v tovare je predmet takéhoto duševného vlastníctva obsiahnutý,

d) inou dokumentáciou potrebnou k využitiu tovaru a/alebo vyžadovanou platnými predpismi (napr. pôvod a bitúnok pri mäse, spôsob výlovu pri rybách atď.).

* 1. Predávajúci je povinný označovať tovar v súlade so všetkými platnými právnymi predpismi.

**Článok VI**

**Cena a platobné podmienky**

1. Cena bola stanovená dohodou zmluvných strán v zmysle výsledku verejného obstarávania identifikovaného v čl. II tejto zmluvy.
2. Jednotkové ceny za jednotlivé druhy potravín sú uvedené v Prílohe č.1 zmluvy, ktorá tvorí neoddeliteľnú súčasť Zmluvy. Jednotkové ceny za jednotlivé druhy potravín sú nemenné a platné počas celej doby trvania zmluvy, okrem prípadov vyslovene uvedených v tejto zmluve.
3. Maximálna zmluvná cena rámcovej dohody je stanovená na:

**- EUR bez DPH**

**- EUR s DPH.**

1. Cena jednotlivých druhov potravín je pre kupujúceho konečná a zahŕňa v sebe daň z pridanej hodnoty, dopravné náklady vrátane vyloženia potravín, cla a balného.
2. Kupujúci neposkytuje preddavok alebo zálohu na plnenie zmluvy.
3. Kupujúci uhradí cenu za dodanie potravín prevodným príkazom prostredníctvom finančného ústavu na základe vystavenej faktúry predávajúcim na číslo účtu v nej uvedené.
4. Predávajúci je povinný vystaviť faktúru za dodaný tovar najneskôr do piateho dňa v mesiaci, nasledujúceho po dni dodania tovaru.
5. Faktúry vystavené predávajúcim musia obsahovať všetky náležitosti v súlade s príslušnými právnymi predpismi. V prípade, že faktúra nebude obsahovať predpísané náležitosti daňového dokladu, resp. budú v nej uvedené nesprávne alebo neúplné údaje, je kupujúci oprávnený túto faktúru vrátiť predávajúcemu na doplnenie/opravu. V takomto prípade nová lehota splatnosti faktúry začne plynúť až doručením opravenej, resp. doplnenej faktúry kupujúcemu.
6. Predávajúci bude vystavené faktúry doručovať kupujúcemu spolu s potravinami, alebo poštou.
7. Lehota splatnosti faktúry je 30 dní odo dňa doručenia faktúry kupujúcemu. Za uhradenú sa faktúra považuje v momente odpísania platby z bankového účtu kupujúceho.
8. Zmluvné strany sa dohodli, že v prípade zmeny cien porovnateľných tovarov na trhu smerom k ich zníženiu oproti cenám tovaru upravených touto zmluvou si zmluvné strany dohodli nasledovný spôsob zisťovania cien:
9. kupujúci predloží predávajúcemu minimálne tri cenové ponuky na identické alebo ekvivalentné tovary, ktoré musia obsahovať označenie výrobcu (príp. dodávateľa) tovarov, obchodný názov tovaru, zloženie tovaru jeho sídlo, identifikačné číslo a cenu, za ktorú tovar ponúka;
10. pokiaľ všetky cenové ponuky na identické alebo zastupiteľné tovary sú nižšie ako ceny tovaru

dojednané touto zmluvou, je predávajúci povinný znížiť kúpnu cenu tovaru a vyrovnať ju s cenovou úrovňou rovnajúcou sa priemeru medzi uvedenými tromi najnižšími cenami zistenými na trhu

1. Zmluvné strany sa dohodli, že zisťovanie cien podľa ods. 6.10. tohto čl. zmluvy je oprávnený vykonávať kupujúci v rozsahu najmenej 1 krát za 3 mesiace počas platnosti tejto zmluvy.
2. Kupujúci na základe zisťovania cien tovaru oznámi predávajúcemu skutočnosti preukazujúce opodstatnenosť zníženia kúpnej ceny za tovar. Predávajúci je v takom prípade povinný pri najbližšej opakujúcej sa dodávke tovaru od doručenia predmetného písomného oznámenia znížiť cenu tovaru na kupujúcim požadovanú cenovú úroveň a aktualizovať prílohu č. 1 tejto zmluvy,
3. Zmluvné strany sa dohodli, že obdobím, za ktoré sa ceny podľa ods. 6.10., 6.11. a 6.12 tohto čl. zmluvy porovnávajú, je obdobie troch mesiacov bezprostredne predchádzajúcich ostatnej zmene ceny podľa tejto zmluvy.
4. Nezníženie ceny za tovar v zmysle ods. 6.10., 6.11. a 6.12 tohto čl. zmluvy bude považovať za podstatné porušenie zmluvných podmienok.
5. V prípade, ak sa po uzatvorení tejto zmluvy preukáže, že na relevantnom trhu existuje cena (ďalej tiež ako „nižšia cena“) za rovnaké alebo porovnateľné plnenie ako je obsiahnuté v tejto zmluve a dodávateľ už preukázateľne v minulosti za takúto nižšiu cenu plnenie poskytol, resp. ešte stále poskytuje, pričom rozdiel medzi nižšou cenou a cenou podľa tejto zmluvy je viac ako 5% v neprospech ceny podľa tejto zmluvy, zaväzuje sa dodávateľ poskytnúť objednávateľovi pre takto plnenie objednané po preukázaní tejto skutočnosti dodatočnú zľavu vo výške rozdielu medzi ním a poskytnutou cenou podľa tejto zmluvy a nižšou cenou.

**Článok VII**

**Doba trvania zmluvy a zánik zmluvy**

1. Zmluva sa uzatvára na dobu určitú, a to **do 14.5.2023**, zmluva je platná odo dňa nadobudnutia jej účinnosti alebo do vyčerpania finančného limitu uvedeného v ods. 6.3. podľa toho, ktorá skutočnosť nastane skôr.
2. Táto zmluva zaniká uplynutím doby, na ktorú bola uzavretá alebo vyčerpaním celkového finančného limitu.
3. Túto zmluvu je možné ukončiť písomnou dohodou zmluvných strán.
4. Kupujúci je oprávnený odstúpiť od tejto zmluvy z dôvodov podstatného porušenia zmluvných záväzkov predávajúcim.
5. Predávajúci nie je oprávnený odstúpiť od tejto zmluvy okrem prípadov vyslovene uvedených v tejto zmluve.
6. Odstúpenie od zmluvy nadobudne účinnosť dňom, kedy písomný prejav vôle zmluvnej strany, ktorý obsahuje oznámenie o odstúpení od zmluvy, bude doručený druhej zmluvnej strane (spoločne alebo samostatne). V prípade pochybností o dátume doručenia sa má za to, že oznámenie bolo doručené 3. deň po jeho odoslaní.
7. Za podstatné porušenie zmluvného záväzku sa považujú najmä nasledovné skutočnosti:
8. opakované nedodanie tovaru podľa požiadaviek kupujúceho,
9. nesplnenie povinnosti predávajúceho uvedenej v čl. VIII. ods. 8.4. zmluvy,
10. nedodržanie cien potravín podľa zmluvy,
11. predávajúci podal na seba návrh na vyhlásenie konkurzu,
12. bol podaný návrh na vyhlásenie konkurzu voči predávajúcemu treťou osobou, pričom predávajúci je platobne neschopný, alebo je v situácii, ktorá odôvodňuje začatie konkurzného konania,
13. bol na majetok predávajúceho vyhlásený konkurz, alebo bol návrh na vyhlásenie konkurzu zamietnutý pre nedostatok majetku,
14. predávajúci vstúpil do likvidácie alebo bola naňho zriadená nútená správa.

Pri odstúpení od zmluvy zostávajú zachované z nej vyplývajúce práva a povinnosti zmluvných strán do dňa účinnosti odstúpenia. Zmluvné strany sú povinné vyrovnať všetky pohľadávky a záväzky vzniknuté do dňa účinnosti odstúpenia od zmluvy.

V prípade naplnenia minimálne jedného z uvedených kritérií pristúpi verejný obstarávateľ k zmene dodávateľa a objednávky na dodanie potravín bude zadávať uchádzačovi, ktorý sa z hľadiska plnenia kritéria umiestnil na druhom mieste v poradí.

Verejný obstarávateľ o tejto skutočnosti informuje prostredníctvom elektronickej komunikácie kontaktné osoby uvedené v rámcovej dohode oboch uchádzačov.

**Článok VIII**

**Zodpovednosť za vady a záruka**

1. Predávajúci sa zaväzuje kupujúcemu dodať potraviny v množstve, akosti, druhu a kvalite v súlade s touto zmluvou a objednávkou kupujúceho.
2. Nebezpečenstvo škody na potravinách prechádza na kupujúceho momentom prevzatia potravín od predávajúceho.
3. Dodané potraviny nesmú mať v čase ich odovzdania kupujúcemu vyčerpanú viac ako 1/3 (jednu tretinu) ich exspiračnej lehoty (dátum minimálnej trvanlivosti resp. dátum spotreby). V prípade, že predávajúci dodá kupujúcemu potraviny s vyčerpanou exspiračnou lehotou o viac ako 1/3 (jednu tretinu) jej dĺžky, je kupujúci oprávnený vrátiť takéto potraviny späť predávajúcemu na náklady predávajúceho, kupujúci nie je povinný predávajúcemu zaplatiť za takéto potraviny a zároveň kupujúci oznámi predávajúcemu, či trvá na dodaní objednaných potravín.
4. V prípade, že kupujúci trvá na dodaní objednaných potravín, predávajúci je povinný takého potraviny bezodkladne nahradiť potravinami spĺňajúcimi požiadavky kupujúceho, v rovnakom množstve a druhu podľa vystavenej objednávky.
5. Predávajúci poskytuje na potraviny záruku na akosť v dĺžke ich minimálnej trvanlivosti resp. dátumu spotreby. Zárukou na akosť sa rozumie záväzok predávajúceho, že potraviny budú po dobu záruky spôsobilé na použitie na dohodnutý, inak obvyklý účel a zachovajú si dohodnuté inak obvyklé vlastnosti. Účinky prevzatia tohto záväzku má aj vyznačenie záručnej doby, alebo doby trvanlivosti alebo použiteľnosti dodaných potravín na ich obale.
6. Predávajúci vyhlasuje, že

a) tovar ním predávaný nebude v čase dodania zaťažený žiadnym právom tretej osoby, najmä záložným právom a/alebo predkupným právom,

b) neexistuje právny predpis ani rozhodnutie orgánu verejnej moci, ktoré by predávajúcemu akýmkoľvek spôsobom bránili v nakladaní s tovarom,

c) že bude počas celého trvania zmluvy realizovať dodávky tovarov v kvalitatívnom vyhotovení a v cenách v súlade so zoznamom tovarov uvedeným v prílohe č. 1k tejto zmluve,

d) tovar, ktorý podlieha spotrebným daniam, bol riadne zdanený v zmysle platných predpisov.

**Článok IX**

**Zmluvné pokuty a sankcie**

1. V prípade, ak predávajúci poruší podmienky stanovené v tejto zmluve, je kupujúci oprávnený účtovať mu zmluvnú pokutu vo výške 350 EUR za každé porušenie. Uhradením zmluvnej pokuty nezaniká nárok kupujúceho na náhradu škody vo výške preukázanej škody ani nárok kupujúceho na odstúpenie od zmluvy.
2. Predávajúci poskytne kupujúcemu zľavu formou odpočítanej hodnoty zmluvnej pokuty v preukázanej výške vo faktúre za príslušný mesiac, kedy došlo k porušeniu a ktorá bude osobitne vyznačená ako odpočítaná položka. Dôkazné bremeno vo veci plynulosti dodávky je na strane predávajúceho.
3. V prípade vzniku niektorého z dôvodov na odstúpenie od zmluvy, uvedených v čl. VII ods. 7.7. písm. a), b) alebo c) zmluvy je okrem odstúpenia od zmluvy, predávajúci povinný zaplatiť kupujúcemu zmluvnú pokutu vo výške 25% z celkovej maximálnej zmluvnej ceny podľa čl. VI ods. 6.3. zmluvy.
4. V prípade, že kupujúci neuhradí predávajúcemu faktúru v stanovenej lehote, dostáva sa do omeškania a je povinný zaplatiť predávajúcemu úrok z omeškania vo výške 0,035% z fakturovanej ceny, a to za každý deň omeškania pokiaľ si tento nárok predávajúci voči kupujúcemu písomne uplatní.

**Článok X**

**Spoločné a záverečné ustanovenia**

1. Táto Zmluva nadobúda platnosť dňom podpisu zmluvných strán a účinnosť dňom nasledujúcim po dni jej zverejnenia na webovom sídle kupujúceho.
2. Zmluvné strany vyhlasujú, že v čase uzavretia zmluvy im nie sú známe žiadne okolnosti, ktoré by bránili alebo vylučovali uzavretie tejto zmluvy, resp. ktoré by mohli byť vážnou prekážkou k plneniu predmetu zmluvy.
3. Právne vzťahy zmluvou výslovne neupravené sa riadia ustanoveniami Obchodného zákonníka a ostatnými platnými právnymi predpismi Slovenskej republiky.
4. Zmluva môže byť doplnená alebo zmenená len písomnými dodatkami k zmluve, podpísanými obidvoma zmluvnými stranami.
5. Pokiaľ akékoľvek z ustanovení tejto zmluvy je alebo sa stane neplatným, protiprávnym alebo neúčinným, zaväzujú sa zmluvné strany toto ustanovenie bezodkladne nahradiť ustanovením novým, ktorého zmysel sa bude čo možno najviac blížiť zmyslu a hospodárskemu účelu nahradzovaného ustanovenia tak, že by bolo možné predpokladať, že by ho strany boli použili, keby vedeli o neplatnosti, protiprávnosti alebo neúčinnosti ustanovenia nahradzovaného. Neplatnosť, protiprávnosť alebo neúčinnosť ustanovenia zmluvy sa nebude dotýkať ostatných ustanovení tejto zmluvy, pričom táto zmluva sa bude vykladať tak, ako keby v nej nebolo neplatné, protiprávne alebo neúčinné ustanovenia nikdy obsiahnuté.
6. Pokiaľ nie je v tejto zmluve uvedené inak, všetky písomnosti musia byť doručované na adresy strán uvedené v čl. I tejto zmluvy alebo na iné adresy, ktoré si zmluvné strany vopred preukázateľne oznámia. Písomnosť sa považuje za doručenú za nasledovných podmienok:
7. v prípade osobného doručovania odovzdaním písomnosti oprávnenej osobe alebo inej osobe oprávnenej prijímať písomnosti za túto zmluvnú stranu a podpisom takej osoby na doručenke a/alebo kópii doručovanej písomnosti, alebo odmietnutím prevzatia písomnosti takou osobou;
8. v prípade doručovania prostredníctvom Slovenskej pošty, a.s. alebo kuriérnej služby doručením na adresu zmluvnej strany, a v prípade doporučenej zásielky odovzdaním písomnosti osobe oprávnenej prijímať písomnosti za túto zmluvnú stranu a podpisom takej osoby na doručenke, najneskôr však uplynutím 3. dňa nasledujúceho po dni podania zásielky na prepravu, a to bez ohľadu na úspešnosť doručenia a bez ohľadu na to, či sa druhá zmluvná strana s písomnosťou oboznámila alebo nie.
9. Akúkoľvek zmenu adresy na doručovanie, ako aj ostatných údajov (napr. číslo účtu, e-mailovej adresy) je zmluvná strana, u ktorej k zmene došlo, povinná bezodkladne písomne oznámiť druhej zmluvnej strane spolu s uvedením nového kontaktného údaju, najmä novej adresy pre doručovanie, nového čísla účtu, prípadne novej e-mailovej adresy.
10. Neoddeliteľnou súčasťou tejto zmluvy je: Príloha č. 1 – Cenník a opis potravín :

„**Ovocie a zelenina“**

1. Zmluva je vyhotovená v troch rovnopisoch, pričom kupujúci obdrží dve vyhotovenia a predávajúci obdrží jedno vyhotovenie.
2. Zmluvné strany vyhlasujú, že si zmluvu prečítali, obsahu, ktorý považujú za určitý a zrozumiteľný, porozumeli a tento vyjadruje ich slobodnú a vážnu vôľu zbavenú akýchkoľvek omylov, na dôkaz čoho pripájajú svoje podpisy.

Príloha č.1 Špecifikácia cien a položiek

Príloha č. 2: Zoznam subdodávateľov (Ak sa uplatňuje)

Za kupujúceho Za predávajúceho

V Pezinku, dňa V..........................., dňa..............

........................................................... ...........................................................

**Príloha č. 1 k zmluve**

**Špecifikácia a cena predmetu dodania**

|  |  |  |  |  |  |  |  |
| --- | --- | --- | --- | --- | --- | --- | --- |
| **Názov tovaru** | **Merná jednotka** | **Množstvo** | **\* Cena za MJ bez DPH** | **\* Sadzba DPH** | **\* Celková cena bez DPH** | **\* Výška DPH** | **\* Celková cena s DPH** |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |

***\* doplní uchádzač***

**Príloha č. 2 k zmluve**

**Zoznam subdodávateľov**

|  |  |  |  |  |
| --- | --- | --- | --- | --- |
| **Por. číslo** | **Označenie subdodávateľa (obchodné meno, sídlo, IČO, registrácia)** | **Osoba/osoby oprávnené konať v mene subdodávateľa (meno a priezvisko)** | **Bydlisko osoby oprávnenej konať v mene subdodávateľa** | **Dátum narodenia osoby oprávnenej konať v mene subdodávateľa** |
| 1. |  |  |  |  |
| 2. |  |  |  |  |
| 3. |  |  |  |  |
| 4. |  |  |  |  |
| 5. |  |  |  |  |